PATIENTVEJLEDNING

*Indholdet i denne vejledning er godkendt af Dansk Selskab for Ambulant Kirurgi*

*Oline Langballe*

**Kikkertundersøgelse af mavesækken (gastroskopi)**

Undersøgelsen foretages for at afsløre, om der er forandringer i mavesæk eller spiserør (sår, betændelse, spiserørsbrok, forsnævringer eller kræft).
Undersøgelsen udføres via munden med en lang bøjelig kikkert, hvor igennem der kan føres instrumenter til udtagning af vævsprøver.

For at folde mavesækken op blæses der luft i mavesækken.

**Før undersøgelsen**

Du skal faste og tørste i 6 timer før undersøgelsen. Eventuel nødvendig medicin kan indtages med en mundfuld vand.
Hvis du tager følgende mavesårsmedicin: Nexium, Omeprazol, Lanzo, Pantoloc, Pantoprazol eller Pariet, bedes du - hvis det overhovedet er muligt - undlade at tage medicinen 1 uge før undersøgelsen. Den nævnte medicin kan nemlig gøre det vanskeligt at påvise eventuelle bakterier.

I stedet for mavesårsmedicinen kan du indtil 1 døgn før undersøgelsen tage håndkøbsmedicin mod syre (syreneutraliserende flydende medicin, tyggetabletter, Acinil, Kuracid eller lignende). Du bedes venligst undlade at påføre Dem dufte og læbestift på undersøgelsesdagen.

**Undersøgelsen**

Svælget bliver lokalbedøvet med spray. Undersøgelsen foregår, mens du ligger i venstre sideleje. Kikkerten føres ind gennem munden, hvorefter du evt bliver bedt om at lave et par synkebevægelser, for at kikkerten kan komme ned i spiserøret. Der er masser af plads til at trække vejret både gennem næse og mund. Undersøgelsen varer 3-5 minutter. De fleste patienter finder undersøgelsen let til moderat ubehagelig på grund af opkastningsreflekser.

**Efter undersøgelsen**

Grundet brugen af lokalbedøvelse i svælget skal der gå 1-2 timer før du må spise og drikke.

Er der taget vævsprøver, skal du huske at ringe om resultatet efter 14 dage.

**Komplikationer**

Der forekommer stort set aldrig komplikationer ved denne undersøgelse.

**Aftalt tid til undersøgelse dag 20 kl.**

Evt. afbud bedes meddelt klinikken senest 2 dage før på tlf. 39 64 14 80 mellem kl. 9-14.

Ved udeblivelse uden afbud sendes regning på 500 kr.